Diari Oficial de la Generalitat Valenciana


Sumari del DOGV 8500, del 06-03-2019 (2019/1513)

Informació pública de la suspensió de l'atorgament d'autoritzacions urbanístiques (llicències i declaracions responsables) que possibiliten l'ús salons de joc i qualsevol altre ús amb alguna similitud de funció a tot el terme municipal de Nules.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8500

Data del DOGV
:   06-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1513


Data del document
:   14-02-2019

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * administració local
    * pla d'urbanisme

Informació pública de la suspensió de l'atorgament d'autoritzacions urbanístiques (llicències i declaracions responsables) que possibiliten l'ús salons de joc i qualsevol altre ús amb alguna similitud de funció a tot el terme municipal de Nules. [2019/1513]  
El Ple de la corporació, en sessió ordinària de data 31 de gener de 2019, va aprovar, entre d'altres, l'acord següent:  
  
«De 3. Aprovació, si escau, de la proposta de suspensió de l'atorgament d'autoritzacions urbanístiques (llicències i declaracions responsables) que possibiliten l'ús salons de joc i qualsevol altre ús amb alguna similitud de funció, en tot el terme municipal de Nules (exp. 363/2019)  
Comença la consideració d'aquest punt amb la ratificació de la urgència de la inclusió del punt en l'ordre del dia, de conformitat amb l'article 91.4 del Reial decret 2568/1986.  
Tot seguit es procedeix a la votació sobre la urgència i l'aproven per unanimitat.  
El senyor Sorribes explica la proposta, que textualment diu:  
Exp.: O/Pr. A19/004  
Exp. Gestiona: 363/2019  
Proposta del regidor d'Urbanisme  
Al Ple de la corporació  
Assumpte. Suspensió de l'atorgament d'autoritzacions urbanístiques (llicències i declaracions responsables) que possibiliten l'ús salons de joc i suspensió de l'atorgament d'autoritzacions urbanístiques (llicències i declaracions responsables) que possibiliten qualsevol altre ús amb alguna similitud de funció amb salons de joc, en tot el terme municipal de Nules.  
Vist que l'Ajuntament de Nules té la pretensió d'estudiar la modificació de les normes del Pla general d'ordenació urbana del municipi de Nules a fi de determinar la ubicació adequada, entre d'altres, dels salons de jocs o usos similars en la zonificació del planejament municipal, conseqüència del rebuig social que generen quant a la seua proximitat a centres on es concentren menors d'edat.  
Vist l'informe jurídic número 17/2019 emés per la TAG cap de l'Àrea d'Urbanisme, signat electrònicament en data 31 de gener de 2019, conformat en la mateixa data pel secretari accidental de l'Ajuntament de Nules, quant a la regulació en matèria de suspensió de l'atorgament de llicències, i registrat en el llibre d'informes jurídics amb el número 2019-0053 en data 31 de gener de 2019.  
Vista la providència signada electrònicament pel regidor delegat d'Urbanisme en data 31 de gener de 2019.  
Resultant que la regulació de la suspensió de l'atorgament de llicències s'estableix en la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (d'ara en avant LOTUP). En concret, l'article 64 de la norma esmentada textualment diu:  
"1. Els ajuntaments podran acordar la suspensió de la tramitació i de l'atorgament de llicències de parcel·lació de terrenys, edificació i demolició, per a àmbits determinats, amb la finalitat de facilitar l'estudi o reforma de l'ordenació urbanística.  
2. La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla.  
3. Després de l'exposició al públic d'un pla en tramitació, es reprendrà la suspensió, o s'iniciarà si no s'haguera adoptat amb anterioritat, fins que es complete el termini màxim de dos anys. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació. Per a facilitar la compatibilitat, l'acord de suspensió de llicències podrà excusar el compliment d'aspectes accessoris de la nova ordenança, regulant-ho degudament.  
4. L'eficàcia de l'acord de suspensió, o la represa d'aquesta, requereix la seua publicació en el Diari Oficial de la Generalitat Valenciana, on s'indicaran els àmbits i tipus de llicències afectades per la suspensió o anunciant el seu abast per remissió al document exposat al públic.  
5. La suspensió de llicències implicarà, també, la dels acords aprovatoris de nous programes d'actuació en la zona afectada. Els programes d'actuació ja aprovats i encara vigents abans de la suspensió de llicències no es veuran afectats, llevat que en acordar-la es faça constar expressament, sense perjudici de les indemnitzacions que siguen procedents."  
Sobre la base dels fonaments de fet i de dret exposats, el Ple de la corporació acorda:  
  
Primer. Suspendre, durant el termini de dos anys, l'atorgament d'autoritzacions urbanístiques (llicències i declaracions responsables) que possibiliten l'ús salons de jocs i suspendre, durant el termini de dos anys, l'atorgament d'autoritzacions urbanístiques (llicències i declaracions responsables) per a qualsevol altre ús amb alguna similitud de funció amb salons de joc, en tot el terme municipal de Nules.  
Aquest acord de suspensió de l'atorgament d'autoritzacions urbanístiques no afectarà els procediments d'autoritzacions urbanístiques (llicències o declaracions responsables) iniciats amb anterioritat a la publicació d'aquest acord de suspensió. Els procediments només s'entendran iniciats quan la petició estiga acompanyada de projecte tècnic i dels altres documents indispensables per a dotar de contingut la resolució.  
  
  
Segon. Publicar en el Diari Oficial de la Generalitat Valenciana aquest acord perquè tinga efecte, de conformitat amb el que disposa l'article 64 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, i inserir-lo en la ubicació següent www.nules.es /Portal  Transparència/ Transparència/ 7. Urbanisme/ 7.11 Suspensió llicencies/ i en l'enllaç següent: https://nules.sedelectronica.es/transparency/b184eddd-341f-4405-ac32-5486b99ff960//  
El còmput del termini de suspensió s'iniciarà l'endemà de la publicació d'aquest acord en el Diari Oficial de la Generalitat Valenciana.  
  
  
Tercer. Ordenar als serveis tècnics municipals la redacció del document inicial estratègic i, si escau, la justificació de l'aplicació del procediment simplificat, així com de la corresponent modificació puntual del planejament corresponent.»  
  
Nules, 14 de febrer de 2019.- L'alcalde: David García Pérez.